JERUSALEMIN VARTIJAT
Tervehdys ja tervetuloa katsomaan keskustelusarjaa, -
jossa vieraat ovat Israelin sotilas- ja turvallisuustoimijoita.
Vieraanani on kontra-amiraali Daniel Hagari. Tämä on keskustelun 2. osa.
Tervetuloa, Israelin merivoimien operaatiopäällikkö [2021-2023].
Päätimme ensimmäisen keskustelumme köydenvetoon.
Parina sukellettaessa köydenveto viestii hädänalaisesta tilanteesta.
On aika palata pinnalle. Mikä on signaalin tarkoitus?
Puhuimme siitä, miten kommandolta vaaditaan kykyä olla yksin ja -
luottaa pariinsa, jos kyse on paritehtävästä.
Aihe liittyi kommandotaistelijalta vaadittaviin ominaisuuksiin.
Ne koskevat yhtä hyvin yksilöä, ryhmää kuin joukkuettakin.
Kaikkein tärkeintä on ymmärtää meren luonne omana ulottuvuutenaan.
Merenkäynti voi olla voimakasta, pinnan alla virtauksia jne.
Näitä ei muissa ympäristöissä ole. Merellä ei myöskään ole mittaa.
Ei ole tunnin lentoa, vaan missiot kestävät päiviä ja öitä, -
ja tunnit voivat olla pitkiä.
Hengissä pysyminen edellyttää erilaisia merkinantotapoja, -
kun näköyhteys puuttuu eikä antureitakaan ole.
Vastaava merkinantotapa on käyttö- kelpoinen muissakin ympäristöissä, -
kuten vaikka IDF:n komentajan esikunnassa.
Tässäkin mielessä kommandoista sai hyvää oppia.
Sukellus voi kestää pitkään ja -
sukellusveneessä vietetään ehkä useita päiviä -
siirryttäessä operaation kohteeseen.
Mitä silloin pyörii mielessä ja miten estää pitkästyminen?
Kun odotusaika on pitkä, ei voi koko ajan miettiä tehtävää.
Mitä kaikkein mieluiten ajattelit?
Täytyy osata hetkessä vaihtaa lepotilasta täyteen valmiuteen -
aistien ja toiminnan tasoilla.
Tarvitaan myös kykyä malttaa odottaa oikeaa hetkeä.
Täytyy suhtautua suorastaan intohimolla -
vahdissa olemiseen ja oikean ajankohdan odottamiseen.
Sukellusvene on hyvä ympäristö odottamiseen.
Kommandoille odottaminen sukellus- veneessä antaa edellytykset -
onnistua operaatioista entistä paremmin.
Sukellusveneessä siis ollaan siihen asti, -
että pääsystä haluttuun kohteeseen voidaan olla varmoja.
Nykyistä ajanjaksoa luonnehtii käsite sotien välinen sota.
Johtamasi yksikkö palkittiin erinomaisuudesta.
Pitää paikkansa. Sotien välisessä sodassa -
operaatioiden oikea-aikaisuus on keskeistä.
Ei voida toimia koska vaan, vaan ainoastaan oikealla hetkellä.
Joskus aikaikkuna on vain minuutteja tai tunteja.
Tulee saavuttaa täysi toimintakyky ja tilanneymmärrys salamannopeasti.
Lisäksi kommandotaistelijan tulee olla terävimmillään.
Suorituskyvyn puutteet synnyttävät strategisen ongelman.
Tarkoitatko oheistuhoja?
Kyse on siis ihmisen suorituskykyyn perustuvasta täsmäsodasta? - Kyllä.
Haluaisin palata meriherruuteen ja -
laivaston merkittävään rooliin tällä hetkellä.
Kuuntelin keskustelusi Shaul Chorevin kanssa.
Hänen kertomuksensa ulottui vuoteen 2006 ja Saar 6 -ohjusveneisiin.
Kun vertaan sitä tilannetta laivaston asemaan nykyään, -
alusten liikkuminen on esteetöntä, -
ja merikuljetus on tärkeimpiä kuljetusmuotoja.
Tarkoitan kaupankäyntiä. - Millä alueilla on näin?
Välimerellä ja Punaisella merellä.
Muiden maiden näkökulmasta muualla.
Sinun kiinnostuksesi ja reviirisi ei rajoitu vain Eilatin lahdelle, -
vaan ulottuu Bab el-Mandebiin ja Hormuziin salmiin.
Reviiri noudattaa Israelin merenkulun reittejä.
Samalla kun merivoimat turvaa vapaata liikkumista merellä, -
sen tehtävänä on luoda meriherruus sotatilan varalle.
Ketkä ovat vihollisianne?
Lähivihollisia ovat terroriarmeijat Hitzbollah ja Hamas.
Niiltä puuttuu terrorisoiva laivasto. - Totta.
Puolustusvalmiuden rakentaminen perustuu arvioon uhkatasosta, -
jolla tarkoitetaan pahinta mahdollista uhkaa.
Uhkataso määritellään kahden muuttujan avulla.
Toinen kuvaa vihollisen kyvykkyyttä ja toinen sen pahimpia aikomuksia.
Joskus vastapuolella on aikomuksia mutta ei kykyä.
INS Hanitiin kohdistunut isku vuonna 2006 viesti muutoksesta.
Tarkoitat ohjusvenettä, jota tulitettiin rannikolta ohjuksella.
Hitzbollahin ampuma ohjus oli tyyppiä C-802.
Tapaus osoitti, että lähivihollisemme -
lisäsi valmiuksiaan uloimman kehän vihollisemme Iranin tuen turvin.
Meidän fokuksemme oli Syyriassa ja sen merivoimissa.
IDF keskittyi Syyrian uhkaan 2000-luvun alkupuolelle asti.
Se vaikutti kaikilla tasoilla ja ulottui vuoteen 2010.
V. 2006 jälkeen alettiin ymmärtää, että vastassamme on toinenkin uhka.
Joukkojen keskittämistä ohjaa nyt asymmetrinen sodankäynti -
seurauksena Hitzbollahin tarkkuusohjuksista ja -
maalta käsin toimivista torjuntaohjuksista.
Uudentyyppisen anturoinnin ansiosta aluksia merellä ei tarvita.
Hamas on kopioinut tämän mallin.
Nyt on nähtävissä, että kyvykkyydet ja aikomukset yhdistyvät -
miehittämättömien ilma-alusten järjestelmissä. - Droneissa.
Tarkoitan monimuotoisempia järjestelmiä kuin vain droneja.
Tällaisiin täsmäasejärjestelmiin (PGM) lukeutuvat -
miehittämättömät järjestelmät ja ohjusten torjuntajärjestelmät.
Isketäänkö niillä laivastoon, kaasunporaukseen vai merirahtiin?
Niillä isketään Israelille tärkeään omaisuuteen merellä, -
mutta hyökätään myös merivoimia vastaan.
Järjestelmät ovat Nasrallehille ja Haniyehille suuri saavutus.
Symbolisesti, arvovaltamielessä?
Luonnollisesti. Maalta operointi on suuri etu.
Muurinvartijat-operaation aikana Hamas käytti -
menestyksellisesti miehittämätöntä vedenpinnanalaista laitetta -
israelilaista kohdetta vastaan.
Salakuljettajat käyttävät vastaavia laitteita Etelä-Amerikassa.
Se ei siis ole sukellusvene.
Ei, vaan räjähtävä miehittämätön pinnan alla liikkuva laite.
Siis eräänlainen torpedo.
Etelä-Amerikassa niitä käytetään huumeiden salakuljetuksessa.
Oli nähtävissä, että Hamas panostaa enenevästi -
miehittämättömiin laitteisiin eikä motorisoituihin kommandoihin.
Mitä lähivihollisiin tulee, merivoimissa ymmärretään nyt, -
että hyökkäyksellistä kyvykkyyttä tulee siirtää mereltä maalle ja -
sillä tavoin estää uhan pääsy merelle.
USA:ssa käytettiin "pois mereltä" -termiä.
Kun odotettavissa ei ollut mikään suurtaistelu, -
tulivoimaa siirrettiin mereltä maalle. - Täsmälleen.
Aiemmin Israelin merivoimat vastasi uhkiin merellä.
Nyt uhkien siirtyminen merelle pyritään estämään ja -
vahvistamaan puolustusta.
Täytyy keskittyä pelaamiseen eikä päästää palloa maalille.
Haaste syntyy siitä, että meriherruus on kuin liukas rinne.
Tämä johtuu siitä, että käsitteenä meriherruus on yhdistelmä -
kyvykkyyksistä ilmassa, merellä ja meren pinnan alla.
Kaikessa kulmakivenä on kuitenkin ylivoimainen tiedustelutieto.
Se avaa mahdollisuuden saavuttaa ylivoima muillakin alueilla, -
myös meriherruudessa.
Kyvykkyydet tulee osata hyödyntää täysmääräisesti.
Mitä priorisoidaan joukkojen suunnittelussa?
Kysyn, vaikka aihe kuuluu enemmän toiselle kontra-amiraalille.
Mikä on ensisijaista pinta- ja sukellusveneille ja kommandoille?
Kun olit Shayetet 13 komentaja, merivoimista puuttui työtehtävä, -
jota vastaava oli ilmavoimien ja tiedustelun erikoisyksiköissä.
Kyse on yksikköä valvovasta upseerista.
Valvoit itse yksikköäsi, pois lukien operaatiodivisioona.
Tämä selittyi kommandojen erityisosaamisella merellä ja -
osaamiseen liittyvästä kalustosta.
Kommandot ovat itse työnsä parhaita-asiantuntijoita.
Ns. sotien välisen sodan -
-puhuimme aiemmin uhkista, kyvykkyyksistä ja aikomuksista-
päämäärä on estää tai hidastuttaa vastapuolta saamasta kyvykkyyksiä.
Vaikka vastapuolella olisi aikomuksia, ne eivät toteudu.
Esimerkkinä ovat Hizbollahin tunnelit.
Ne eliminoitiin kolme vuotta sitten.
Vastaavia operaatioita on tehty muitakin.
Näille operaatioille on eduksi, että ne pysyvät salassa.
Joskus käytetään aseita, mutta piilossa julkisuudelta.
Kuinka suuresta prosentuaalisesta osasta -
yksikkösi operaatioista kerrottiin julkisuudessa?
Sinä tiedät ja tunnet kaikki operaatiot, -
mutta media vain osan. Mikä on prosenttiosuus?
Sotien välisessä sodassa pienempi prosenttiosuus on aina eduksi.
Koska peliä pelataan pöydän alla, pimentoon jääminen on aina etu.
Näin ei ärsytetä vastustajaa. - Säännöt ovat omanlaisensa.
Hillitsemiselle ja pelotteen luomiselle on eri säännöt.
Sanoisin, että jos on tehty virheitä, -
on viisainta olla puhumatta niistä.
Olla hiljaa virheistäkö? - Vaieta operaatioista.
Sillä tavalla luodaan edellytyksiä onnistumiselle tulevaisuudessa.
Ajatellaanko operaatioiden turvallisuutta vai sitä, -
että vastapuolen johto tietää maataan kohden isketyn, -
mutta kansalaiset eivät. Näin kasvot säilyvät.
Molempia, koska täytyy varjella omia menetelmiä ja -
pelata peliä, joka ei näy ulkopuolisille.
Puhutaan harmaasta alueesta, johon tutkat eivät ulotu.
Aaltojen ulottumattomissa.
Säännöt ovat erilaiset.
Vastapuoli on lopettanut yksikköäni vastaavat osastonsa.
Tämä pätee Syyriaan, Libanoniin ja Gazaan.
Vain Afganistan ja Sveitsi ovat sisämaavaltioita.
Muissa maissa on tyypillisesti merenrataa, jokia ja järviä.
Miten arvioit sitä uhkaa, -
jonka Iranin Quds-joukot eli vallankumouskaarti muodostaa?
Niiden haltuunhan siirtyi valtaosa Iranin keisarikunnan merivoimista.
Vieläkin on olemassa kaksi haaraa, -
mutta IRGC on näistä militantimpi ja hyökkäävämpi.
Mikä on sinun arviosi?
Iran on hyvin vaarallinen vastustaja, -
koska se toimii kahdella osa-alueella.
Sillä on kaksi päämäärää. Toinen on ydinasevalmius.
Puhuimme uhkista ja aikomuksista. Iranin uhka on todella vakava.
Onko merivoimilla ja Shayetet 13:lla rooli, jos uhkaan vastataan?
Merivoimien tulee löytää keinot, joilla se edesauttaa -
IDF:ää ja Israelia maana strategisesti parhaalla tavalla.
Merivoimat on strateginen voimavara -
koko Israelille ja IDF:lle.
Tämä perustuu merivoimien operaatio- ja sotaosaamiseen.
Luoda pelote ja voittaa vastustaja? - Juuri niin.
Totaalinen voitto on paras voitto.
Toinen uhka muodostuu Iranin rakenteilla olevista -
perinteiseen sodankäyntiin perustuvista kehistä -
tarkkuus- ja muine ohjuksineen ja miehittämättömine järjestelmineen.
On c-ohjuksia ja risteilyohjuksia. -Tukikohdat Jemenissä ja muualla?
Ne muodostavat kattavan renkaan Israelin ympärille.
Perinteiseen aseistukseen perustuva uhka ja sen sisältämä aikomus, -
yhdessä ydinuhan kanssa, tekee Iranista vaarallisen vastustajan.
Varjosota ja voiman rakentaminen vaativat täyden huomiomme.
Kysymys on, mikä on tuloksellisin tapa vastata uhkaan.
Viime kuukausina meren merkitys sotien välisessä sodassa -
on ollut enenevästi esillä.
Onko Israel voittamassa vai onko tilanne tasan tai ratkaisematon?
Sotien välisessä sodassa emme julkista tekemisiämme.
Meidän pitäisi estää iranilaisten terrori ja aggressiot merellä.
Iskussa Mercer Street -tankkeriin uhrit olivat viattomia siviilejä.
Muistamme myös iskun Aramcoa vastaan Saudi Arabiassa v. 2019.
Molemmissa käytettiin miehittämätöntä asejärjestelmää, -
jota ohjattiin Iranista tai Iranin pesäkkeistä alueella.
Iranilaiset voivat valita iskunsa kohteeksi -
jonkun aluksen kuten konttilaivan tai öljytankkerin.
Kuinka voitte suojella 24/7 kaikkia israelilaisten omistamia kohteita?
Kuten jo mainitsin, lähtökohtana on tiedustelutiedon ylivoimaisuus.
Tiedustelutieto tulee välittää niin päätöksentekoa -
kuin voimien keskittämistä ja käyttöä varten.
Israelin tulee puolustaa etujaan ja kuljetusreittejään -
kaikkialla maailmassa.
On myös asioita, joita tulee valvoa maailmanlaajuisesti.
Mercer Streetin kaltainen isku viestii globaalista ongelmasta.
Alus on rekisteröity Lontooseen. - Tapaus paljasti sen, -
että vaikka asia vietäisiin YK:n käsittelyyn, -
sen päätöslauselma ei yksin riitä.
Iranin aggressiivisuus pitäisi Lähi-idässä saada loppumaan.
Mercer Street- ja Aramco-iskut tehtiin Centcomin vastuualueella.
Centcomin toiminnoista merellä vastaa 5. laivasto.
Sen komentaja amiraali "Brad" Cooper -
on vieraillut Israelissa kahdesti. Olet toiminut isäntänä.
Miten Israel hyötyy siirrosta Eucomista Centcomiin ja -
6. laivastosta 5. laivastoon?
Tarkennan, että amiraali Cooperin isäntinä olivat amiraali Sharvit, -
merivoimien operaatiopäällikkö, ja amiraali Salama. Olin avustaja.
Tuloksena allekirjoitettiin harjoittelu- ja työsuunnitelma.
Protokollalle uskollisena olit, kuten sanoit, vain nöyrä palvelija!
Suunnitelmat ovat kahdenkeskeisiä.
Israel hyötyy siirrosta Centcomiin.
5. laivasto vastaa alueesta, -
joka kattaa Persianlahden, Omanin lahden, -
Hormuzin salmen, Arabianmeren, Punaisen meren ja Aqabanlahden.
Näillä kaikilla alueilla on puolustuksellista merkitystä Israelille.
Mielestäni tänä päivänä ainoa keino -
kasvattaa kokonaisvaltaista kyvykkyyttä on yhteistyö.
5. laivasto mahdollistaa yhteistyön ja -
luo monikansallisia kumppanuuksia -
vapaan merenkulun turvaamiseksi ja meriterrorismin estämiseksi.
Emme ole ainoa maa, jolle miehittä- mättömät järjestelmät ovat uhka.
Abrahamin sopimus on merkittävä samoin kuin -
rauhansopimukset Egyptin ja Jordanian kanssa.
Ne ovat perusta Israelin sotilas- doktriinille ja turvallisuudelle.
Sopimusmaiden tulisi löytää maitaan hyödyttävät yhteiset intressit.
Ongelmat ovat hyvin kokonaisvaltaisia.
Tapaat egyptiläisiä, jordanialaisia, -
emiraattilaisia ja myös bahrainilaisia kollegoitasi.
Mikä on arviosi heidän ammattimaisuudestaan?
Ensiksi haluan sanoa, -
että muista maista puhuminen on hyvin herkkä aihe.
Jokaisella maalla on omat intressinsä.
Tämä koskee myös yhteistyötä ja erityisesti Lähi-idässä.
Niihin ei pidä puuttua, vaan etsiä yhteisiä kiinnostuksen kohteita, -
joista voidaan sopia ja joita edistää.
Merivoimien toiminta kaukana merellä luo yhteistyöedellytyksiä.
Tapaamiset pysyvät katseilta piilossa, ellei niitä julkisteta.
Tämä seikka tukee suhteiden normalisointia -
useiden Lähi-idän maiden kanssa.
Diplomatia on selvästi kuulunut kommandokoulutukseesi.
Tiedät mitä sanoa julkisesti ja mitä ei.
Pidät mielipiteesi median ulottumattomissa.
Amiraali Hagari, olet entinen Shayetet 13 komentaja.
Sen verrokit ovat maittensa eliittiyksiköitä.
Jos vertaat yksikköäsi Britannian SBS- ja USA:n SEALs-yksiköihin, -
miten pärjäätte näissä pöydissä?
Tapaamme ja keskustelemme tasavertaisina.
Testaatteko toisianne myös harjoituksissa?
Tapaamme ja keskustelemme.
Oppimisen ja parantamisen tarve tulee ymmärtää.
Yhteistyö on ainoa keino parantaa omaa toimintaa.
Sisäinen ja ulkoinen yhteistyö takaa tulevaisuutemme.
Meillä on noin minuutin verran aikaa.
Mitä sanoisit israelilaiselle 18-vuotiaalle, -
joka pohtii pyrkimistä merivoimiin, sen erikoisjoukkoihin, -
johonkin muuhun eliittiyksikköön tai hävittäjälentäjäksi?
Mikä puoltaa kommandoksi hakeutumista?
Näkemykseni mukaan merien ja merivoimien merkitys -
kasvaa tulevaisuudessa.
Syynä on ilmaherruuden saavuttamisen vaikeutuminen -
järjestelmien moninaisuudesta johtuen.
Merioperaatiot pysyvät parhaiten salassa ja julkisuudelta piilossa.
Panostukset merivoimiin kasvavat.
Miten haavoittuvaisia ollaan kyberhyökkäyksille?
Sanon nuorelle, että jos kaipaat haasteita, -
merivoimilla on paljon annettavaa.
Tulevaisuudessa monen tahon yhteisoperaatiot yleistyvät.
Ilmapuolustus ja ilmahyökkäys mereltä maalle toimivat yhdessä, -
koska meri tuo operaatiolle turvaa.
Daniel Hagari, merivoimien operaatiopäällikkö [2021-2023] -
kiitos kahdesta hedelmällisestä ja kiinnostavasta keskustelusta.
Suomennos: Pirkko Oittinen